CELEX: 32011R0604
Language: mt
Date: 2011-06-20 00:00:00
Title: Regolament ta’ Implimentazzjoni tal-Kummissjoni (UE) Nru 604/2011 tal- 20 ta’ Ġunju 2011 dwar il-klassifikazzjoni ta' ċerti prodotti fin-Nomenklatura Magħquda

23.6.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 163/12
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 604/2011
   tal-20 ta’ Ġunju 2011
   dwar il-klassifikazzjoni ta' ċerti prodotti fin-Nomenklatura Magħquda
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura statistika u tariffarja u dwar it-Tariffa Doganali Komuni (1), u speċjalment l-Artikolu 9(1)(a) tiegħu,
   Billi:
   
               (1)
            
            
               Sabiex tiġi żgurata applikazzjoni uniformi tan-Nomenklatura Magħquda mehmuża mar-Regolament (KEE) Nru 2658/87, huwa neċessarju li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta' dan ir-Regolament.
            
         
               (2)
            
            
               Ir-Regolament (KEE) Nru 2658/87 stabilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi fuqha, jew li żżid kwalunkwe suddiviżjoni magħha u li hija stabbilita minn dispożizzjonijiet speċifiċi tal-Unjoni, bil-għan tal-applikazzjoni ta’ tariffa u miżuri oħra relatati mal-kummerċ tal-oġġetti.
            
         
               (3)
            
            
               Skont dawk ir-regoli ġenerali, il-prodotti msemmija fil-kolonna (1) tat-tabella mniżżla fl-Anness għandhom jiġu kklassifikati taħt il-kodiċi tan-NM indikat fil-kolonna (2), minħabba r-raġunijiet stabbiliti fil-kolonna (3) ta' dik it-tabella.
            
         
               (4)
            
            
               Huwa xieraq li jkun stipulat li informazzjoni tariffarja li torbot u li nħarġet mill-awtoritajiet tad-dwana tal-Istati Membri rigward il-klassifikazzjoni ta' oġġetti fin-Nomenklatura Magħquda, iżda li mhijiex skont dan ir-Regolament, tkun tista', għal perjodu ta' tliet xhur, tibqa’ tkun invokata mid-detentur, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi l-Kodiċi Doganali tal-Komunità (2).
            
         
               (5)
            
            
               Il-miżuri previsti f'dan ir-Regolament tfasslu b’konformità mal-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   Il-prodotti deskritti fil-kolonna (1) tat-tabella kif tidher fl-Anness għandhom ikunu klassifikati fi ħdan in-Nomenklatura Magħquda taħt il-kodiċi tan-NM indikat fil-kolonna (2) ta' dik it-tabella.
   Artikolu 2
   Informazzjoni tariffarja li torbot maħruġa mill-awtoritajiet doganali tal-Istati Membri, li mhix konformi ma' dan ir-Regolament, tista' tibqa’ tkun invokata għal perjodu ta' tliet xhur taħt l-Artikolu 12(6) tar-Regolament (KEE) Nru 2913/92.
   Artikolu 3
   Dan ir-Regolament għandu jidħol fis-seħħ fl-għoxrin ġurnata wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jkun vinkolanti fit-totalità tiegħu, u direttament applikabbli fl-Istati Membri kollha.
      Magħmul fi Brussell, l-20 ta’ Ġunju 2011.
      
         
            Għall-Kummissjoni, f'isem il-President,
         
         Algirdas ŠEMETA
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1.
   
      (2)  ĠU L 302, 19.10.1992, p. 1.
   
      ANNESS
      
                  Deskrizzjoni tal-prodotti
               
               
                  Klassifikazzjoni
                  (Kodiċi tan-NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Kontenitur ċilindriku magħmul mill-azzar, b'tul ta' madwar 30 ċm u dijametru ta' madwar 3 ċm (hekk imsejjaħ “airbag inflator”).
                              It-tagħmir jikkonsisti minn pinnijiet ta' kuntatt elettriku, detonatur, kumpartiment b'ġeneratur pirotekniku, kumpartiment b'taħlita ta' gassijiet, filtri u żennuna biex minnha joħroġ il-gass.
                              It-taħlita tal-gassijiet hija magħmula minn ossidu nitriku, argon u elju.
                              Meta sinjal elettriku mis-sistema tas-sensur tal-vettura bil-mutur jattiva d-detonatur, jibda proċess li matulu l-ġenerant pirotekniku jinħaraq u b'riżultat ta' dan il-gassijiet jisħnu u joħolqu pressjoni għolja. Sussegwentement, il-gassijiet joħorġu miż-żennuna, u jimlew l-airbag.
                              It-tagħmir huwa diżinjat biex jiġi inkorporat fis-sistema ta' sigurtà tal-airbag ta' vettura bil-mutur.
                           
                        
               
                  8708 95 99 
               
               
                  Il-klassifikazzjoni hija ddeterminata mir-Regoli Ġenerali nri 1 u 6 għall-interpretazzjoni tan-Nomenklatura Magħquda, min-Nota 3 sas-Sezzjoni XVII u mid-diċitura tal-kodiċijiet tan-NM bin-numri 8708 , 8708 95  u 8708 95 99 .
                  Il-funzjoni ta' dan it-tagħmir hija li timla l-airbag bil-gassijiet u mhux li tipproduċi effetti pirotekniċi fis-sens tal-Kapitolu 36. Għaldaqstant, il-klassifikazzjoni taħt l-intestatura 3604  hija eskluża.
                  “Ġeneraturi li jipproduċu l-gass” huma oġġetti li jipproduċu gass fjuwil magħmul mill-kokk, antraċiti jew materjali oħra tal-karbonju. Il-proċess li jiġi prodott gass b'riżultat ta' reazzjonijiet kimiċi mgħaġġla (splużjonijiet) ta' materjali pirotekniċi mhux kopert bl-intestatura 8405 . Għaldaqstant, il-klassifikazzjoni tal-“airbag inflator“ taħt l-intestatura 8405  hija eskluża. (Ara wkoll in-Nota ta’ Spjegazzjoni tas-Sistema Armonizzata għall-intestatura 8405  (A), (B)).
                  Minħabba li t-tagħmir huwa parti minn airbag tas-sigurtà b'sistema ta' minfaħ (ara wkoll in-Nota ta’ Spjegazzjoni tas-Sistema Armonizzata għal intestatura 8708  (O)), għandu għalhekk jiġi klassifikat taħt il-kodiċi NM 8708 95 99 .
               
            
                  
                              2.
                           
                           
                              Kontenitur ċilindriku magħmul mill-azzar, b'tul ta' madwar 21 ċm u dijametru ta' madwar 5 ċm (hekk imsejjaħ “airbag inflator”).
                              It-tagħmir jikkonsisti minn pinnijiet ta' kuntatt elettriku, detonatur, kumpartiment b'ġeneratur pirotekniku, kumpartiment ta' espansjoni, filtri u żennuna biex minnha joħroġ il-gass.
                              Meta sinjal elettriku mis-sistema tas-sensur tal-vettura bil-mutur jattiva d-detonatur, jibda proċess li matulu l-ġenerant pirotekniku jinħaraq u b'riżultat ta' dan il-kumpartiment ta' espansjoni jimtela bil-gassijiet u tinħoloq pressjoni għolja. Sussegwentement, il-gassijiet joħorġu miż-żennuna, u jimlew l-airbag.
                              It-tagħmir huwa diżinjat biex jiġi inkorporat fis-sistema ta' sigurtà tal-airbag ta' vettura bil-mutur.
                           
                        
               
                  8708 95 99 
               
               
                  Il-klassifikazzjoni hija ddeterminata mir-Regoli Ġenerali nri 1 u 6 għall-interpretazzjoni tan-Nomenklatura Magħquda, min-Nota 3 sas-Sezzjoni XVII u mid-diċitura tal-kodiċijiet tan-NM bin-numri 8708 , 8708 95  u 8708 95 99 .
                  Il-funzjoni ta' dan it-tagħmir hija li timla l-airbag bil-gassijiet u mhux li tipproduċi effetti pirotekniċi fis-sens tal-Kapitolu 36. Għaldaqstant, il-klassifikazzjoni taħt l-intestatura 3604  hija eskluża.
                  “Ġeneraturi li jipproduċu l-gass” huma oġġetti li jipproduċu gass fjuwil magħmul mill-kokk, antraċiti jew materjali oħra tal-karbonju. Il-proċess li jiġi prodott gass b'riżultat ta' reazzjonijiet kimiċi mgħaġġla (splużjonijiet) ta' materjali pirotekniċi mhux kopert bl-intestatura 8405 . Għaldaqstant, il-klassifikazzjoni tal-“airbag inflator” taħt l-intestatura 8405  hija eskluża. (Ara wkoll in-Nota ta’ Spjegazzjoni tas-Sistema Armonizzata għall-intestatura 8405  (A), (B)).
                  Minħabba li t-tagħmir huwa parti minn airbag tas-sigurtà b'sistema ta' minfaħ (ara wkoll in-Nota ta’ Spjegazzjoni tas-Sistema Armonizzata għal intestatura 8708  (O)), għandu għalhekk jiġi klassifikat taħt il-kodiċi NM 8708 95 99 .